
На основу члана 27. Закона о јавној својини („Сл. Гласник РС“ бр. 72/2011, 88/2013 и 105/2014, 104/2016 - др. закон, 108/2016, 113/2017, 95/2018 и 153/2020), члана 7. Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда („Службени гласник РС“ бр. 16/2018), члана 12. Одлуке о висини закупнине за пословни простор („Службени лист општине Пландиште“ број 23/2016) и члана 59 Статута општине Пландиште („Службени лист општине Пландиште“ бр. 30/2018), председник општине Пландиште дана 06.10.2021. године  расписује

Ј  А  В  Н  И    О  Г  Л  А  С
ЗА ДАВАЊЕ У ЗАКУП ПОСЛОВНОГ ПРОСТОРА У ПЛАНДИШТУ

1.

Општина Пландиште расписује ЈАВНИ ОГЛАС за давање у закуп пословног простора, путем јавног надметања у отвореном поступку (лицитацијом), у Пландишту, објекат на коме је општина Пландиште уписана као носилац права јавне својине.

1. Пословни простор у приземљу Културно образованог центра, означен бројем 2, изграђен на парцели бр. 1155 КО Пландиште, површине 30м2, у ул. Војводе Путника бр. 58, у Пландишту
2. Пословни простор у приземљу стамбено-пословне зграде означен бројем 5, изграђен на парцели 735 КО Пландиште, површине 23м2, у ул. Хајдук Вељка бр. 13в, у Пландишту

Пословни простор се даје у закуп на одређено време, на период до 5 година са правом поновног продужења.
2.

Закупац пословног простора обезбедиће о сопственом трошку све неопходне услове за обављање делатности уз претходну сагласност закуподавца.
Трошкови текућег и инвестиционог одржавања и други трошкови који настану у вези коришћења пословног простора у току уговореног рока падају на терет закупца.
Закупац не може закупљени пословни простор давати у подзакуп другим лицима.

3.

Почетни износ закупнине за пословни простор из члана 1. тачке 1. јавног огласа износи 10.350,00 динара.
Почетни износ закупнине за пословни простор из члана 1. тачке 2. јавног огласа износи 7.935,00 динара.



4.

Право учешћа у јавном надметању за закуп пословног простора из члана 1. тачке 1. овог огласа има свако правно и физичко лице које пре почетка лицитације уплати гарантни износ за учешће на лицитацији. Гарантни износ (депозит) који се плаћа за учешће у лицитацији је 5.000,00 динара и исти се на жиро рачун број 840-732804-27 са позивом на број 97 – 93/228, сврха уплате Уплата депозита за закуп непокретности.
Учесници су дужни да пре почетка јавног надметања - лицитације доставе пријаву која садржи: доказ о уплати гарантног износа, за физичка лица: име и презиме, адресу, број личне карте, јединствени број грађана, за предузетнике: име и презиме предузетника, адресу, број личне карте, јединствени број грађана, назив радње, матични број, за правна лица:  назив и седиште, копију решења о упису правног лица у регистар код надлежног органа, као и пуномоћје за лице које заступа подносиоца пријаве.
Пријаве се достављају Комисији за спровођење поступка најкасније до 11,00 часова на дан одржавања јавног надметања – лицитације. Образац пријаве може се  преузети у имовинско-правној служби Општинске управе општине Пландиште.
Право учешћа у јавном надметању немају правна и физичка лица која су због дуговања по основу Уговора о закупу пословних простора по било ком основу у ранијем периоду добили отказ уговора, односно са којима је раскинут уговор о закупу пословног простора.
5.

Предметни пословни простор даје се у закуп јавним надметањем у отвореном поступку – лицитацијом.
Лицитациони корак утврђује се у висини од 500,00 динара.
Учесник у лицитацији који први прекорачи лицитацијом износ од 30.000,00 динара дужан је да на благајни Општинске управе положити депозит у висини од 5.000,00 динара. Исто важи и за сваког следећег учесника у лицитацији који настави са лицитирањем. 
Комисија за давање у закуп пословних простора може прекинути јавно надметање уколико оцени да учесници лицитације дају неозбиљне понуде, односно уколико оцени да је понуђена лицитациона цена нереална.

6.

 Учеснику који је излицитирао пословни простор уплаћен депозит ће бити урачунат у цену закупа, а осталим учесницима ће бити враћен. 
Учесник у лицитацији који добије у закуп пословни простор дужан је да у року од 15 дана од дана одржане лицитације закључи уговор о закупу пословног простора. 

7.

ЛИЦИТАЦИЈА за закуп пословног простора из члана 1. тачке 1. овог јавног огласа одржаће се дана 14.10.2021. године, у Малој сали општине Пландиште са почетком у 12 часова, па се учесници у лицитацији овим путем обавештавају о дану и времену одржавања лицитације.
Уколико изабрани учесник лицитације не закључи уговор о закупу пословног простора у року од 15 дана од дана одржане лицитације, губи право на повраћај гарантног износа, односно положеног депозита у смислу тачке 4. овог огласа и нема право учешћа у наредним лицитацијама пословног простора.
У случају предходног става, поступак се понавља.   
	ПРЕДСЕДНИК
ОПШТИНЕ ПЛАНДИШТЕ
Јован Репац, мастер економиста



